**Privesc în splendoarea nopții**

*Eugenia Calancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Privesc cerul și e liniște-n amurg,

Iar soarele se vede-n oglinda unei ape,

M-apropii de lac cât mai aproape,

Ș-ascult în tăcere izvoarele cum curg.

Privesc splendoarea, dar soarele a adormit,

Apoi ascult păsări cu simfonii ambientale,

Ce vin din cele patru puncte cardinale,

Iar eu înregistrez și ţi le trimit.

Eu intru din nou în melancolii,

Iar brazii-şi leagănă crengile din păcate,

Florile-și închid petalele înmiresmate

Și vântul bate într-un dans de veselii.

În lumina lunii se vede-un nor înaripat,

Ce cuprinde cerul fără teamă,

Se-aude-n depărtare ceva ce vrea să geamă,

Plângând iubirea-n lung şi-n lat.

Și noaptea a trecut c-un gând ce-a mai rămas,

C-o liniște-n sufletul nou de primăvară,

Ș-apoi vine albastru pur și ne-nfăşoară,

Ș-ajung la casa veche cu ultimul pas.